stanford-oval/wikipedia huggingface dataset:
Alamosaurus
Aiheesta muualla

http://dinosaurs.about.com/od/herbivorousdinosaurs/p/alamosaurus.htm (Arkistoitu – Internet Archive) (englanniksi)
http://dinosaurs.findthebest.com/I/8/Alamosaurus%5Bvanhentunut+linkki%5D (englanniksi)
Alessandro Panza

| Alessandro Panza |
| --- | --- |

Euroopan parlamentin jäsen
 2.7.2019–  
Ryhmä:  ID-ryhmä
Henkilötiedot
Syntynyt: 15. toukokuuta 1982 (ikä 42) Domodossola, Italia
Kansalaisuus:  italialainen
Tiedot
Puolue:  Pohjoisen liitto
Alessandro Panza (s. 15. toukokuuta 1982 Domodossola, Italia) on italialainen poliitikko. Panza edustaa Pohjoisen liitto-puoluetta. Panza on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Identiteetti ja demokratia -ryhmää.
Alain Hamer

Alain Hamer (s. 10. joulukuuta 1965 Luxemburg, Luxemburg) on luxemburgilainen jalkapalloerotuomari. Hän on toiminut kansainvälisenä erotuomarina vuodesta 1993 asti.  Hamer on tuominnut urallaan useita Mestarien liigan otteluita, ensimmäisen kerran kaudella 2000–2001. Hänellä on myös tilillään otteluita tuomittuna Ranskan pääsarjasta.
Hamer lopettu uransa 45-vuotiaana vuonna 2010.
Aiheesta muualla

Hamerin esittely World Football -sivustolla (englanniksi)
Leiden

| Leiden |
| --- | --- |
 Oude Rijn ("Vanha Rein") virtaa Leidenin halki
 lippu:  vaakuna
 Leiden
 Koordinaatit: 52°10′00″N, 04°29′00″E 
Valtio:  Alankomaat
Provinssi:  Etelä-Hollanti
Kaupunkioikeudet:  1266
Hallinto:  
 – Pormestari:  Henri Lenferink
Pinta-ala:  
 – Kokonaispinta-ala:  23,16 km²
Väkiluku (2014):  121 163
 – Väestötiheys:  5 520 as./km²
 
 www.leiden.nl 
Infobox OKVirheellinen NIMI-arvo: 
Leiden on kaupunki Alankomaiden länsiosassa, lähellä Haarlemia ja Haagia. Vuonna 2011 kaupungissa oli 117 915 asukasta. Se on ollut yliopistokaupunki vuodesta 1575, nykyisin kaupungissa on kolme yliopistoa. Näihin kuuluu maan vanhin Leidenin yliopisto.
Historia

Leidenissä oli roomalaisten linnoitus 300-luvulla. Keskiajalla sen nimi oli Leithon. 1400-luvun lopulla kaupunki alkoi vaurastua tekstiilikaupan keskuksena. Vuonna 1574 espanjalaiset piirittivät kaupunkia, joka puolustautui urhoollisesti. Kiitokseksi Vilhelm I Oranialainen perusti kaupunkiin Leidenin yliopiston seuraavana vuonna. Kaupunki oli myös keskeinen paikka, josta matkustettiin Amerikkaan.
1600-luvulla alkoi Leidenin taloudellinen alamäki tekstiiliteollisuuden näivettyessä. Vuonna 1640 kaupungissa oli yli satatuhatta asukasta, vuonna 1904 vain puolet siitä.
Ystävyyskaupungit

Leidenillä on kuusi ystävyyskaupunkia:
Buffalo City
Juigalpa
Krefeld
Oxford
Toruń
Nagasaki
Aiheesta muualla

Kuvia tai muita tiedostoja aiheesta Leiden Wikimedia Commonsissa
Kaupungin sivusto
Kartta Leidenin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Ljubljanan kaupungintalo

Ljubljanan kaupungintalo
Ljubljanan kaupungintalo on rakennus Slovenian pääkaupungissa Ljubljanassa. Se rakennettiin alun perin 1400-luvun loppupuoliskolla. Nykyisen ulkoasunsa se sai vuosina 1717–1719. Rakennus on uudelleenrakennettu useaan otteeseen, laajimmin vuonna 1963. Tuolloin uudelleenrakennussuunnitelman teki arkkitehti Svetozar Križaj. Kaupungintalon julkisivu on venetsialaissävytteinen.
Age of Empires III: The War Chiefs

| Age of Empires III: The War Chiefs |
| --- | --- |
 Pelin kansikuva.
Kehittäjä:  Ensemble Studios
Julkaisija:  Microsoft Game Studios
Pelisarja:  Age of Empires
Julkaistu:  WindowsNA 17. lokakuuta 2006EU 20. lokakuuta 2006 Mac OS XNA 12. kesäkuuta 2007EU 25. kesäkuuta 2007
Lajityyppi:  reaaliaikainen strategia
Pelimuoto:  yksinpeli, moninpeli
Ikäluokitus:  PEGI: 12
Alusta:  Windows, Mac OS X
Jakelumuoto:  CD-levy
Lisää peliartikkeleitaVideopelien teemasivulla
Infobox OK : 
Age of Empires III: The War Chiefs on Ensemble Studiosin kehittämä ja Microsoft Game Studiosin lokakuussa 2006 julkaisema
Age of Empires III -pelin lisäosana toimiva reaaliaikainen strategiapeli. The War Chiefs ei toimi ilman alkuperäistä Age of Empires III:a.
Lisäosa tuo peliin muun muassa uusia rakennuksia ja yksiköitä, uuden yksinpelikampanjan, kolme uutta pelattavaa sivilisaatiota (irokeesit, siouxit ja asteekit) sekä kahdeksan uutta karttaa: Northwest Territory, California, Painted Desert, Araucanía (kolme eri variaatiota: Northern, Southern ja Middle), Orinoco, Ozarks, Plymouth ja Andes. Lisäksi mukana on uusia alkuasukasheimoja, joita ovat huronit, cheyennet, sapoteekit, klamathit, apassit, navajot ja mapuchet. Lisäosasta löytyy myös kupari- ja tinakaivoksia, jotka tuottavat vähemmän rahaa kuin alkuperäisen pelin kulta- ja hopeakaivokset.
Alkuasukassivilisaatiot saavat tutkimusmatkailijan (Explorer) sijasta sotapäällikön (War Chief), joka toimii hieman eri tavoin. Sotapäällikkö antaa lähettyvillä oleville yksiköille erilaisia bonuksia. Kaikille eurooppalaisille kansoille tulee myös uusi rakennus, saluuna. Saluuna tuottaa kalliita mutta tehokkaita kauppasotilaita, joita ennen sai vain lähetyksenä emävaltiosta. Saluunasta pelaaja saa ostettua esimerkiksi suomalaiset hakkapeliitat. Lisäksi peli tuo mukanaan uuden voittamistavan, Trade Monopolyn.
Aiheesta muualla

Pelin virallinen sivu (englanniksi)
-pelisarja
| --- | --- |
Varsinainen sarja:   Age of Empires The Rise of Rome  Age of Empires II: The Age of Kings The Conquerors  The Forgotten  The African Kingdoms  Rise of the Rajas  Age of Empires III The War Chiefs  The Asian Dynasties  Age of Empires IV 
Mythology-sarja:   Age of Mythology The Titans  Tale of the Dragon
Live in Bucharest: The Dangerous Tour

| Live in Bucharest: The Dangerous Tour Michael Jackson |
| --- | --- | --- |

DVD-julkaisun tiedot
 Äänitetty : Stadionul Național, Bukarest, Romania (1. lokakuuta 1992)
 Julkaistu: 25. heinäkuuta 2005
 Tyylilaji: pop
 Kesto: 02.02.05
muut julkaisut
|   | Live in Bucharest: The Dangerous Tour  |   |
Live in Bucharest: The Dangerous Tour on Michael Jacksonin livekonsertti-DVD, joka julkaistiin vuonna 2005. DVD oli jo aikaisemmin saatavilla vuonna 2004 ilmestyneen Michael Jackson: The Ultimate Collection -kokoelmaboksin mukana.
Kappalelista

”Introduction”
”Jam”
”Wanna Be Startin’ Somethin’”
”Human Nature”
”Smooth Criminal”
”I Just Can’t Stop Loving You” (duetto Siedah Garrettin kanssa)
”She’s Out of My Life”
”I Want You Back/The Love You Save”
”I’ll Be There”
”Thriller”
”Billie Jean”
”Workin’ Day and Night”
”Beat It”
”Will You Be There”
”Black or White”
”Heal the World”
”Man in the Mirror”
”Credits”
Alan Campbell

Alan tai Allan Campbell -nimisiä henkilöitä:
Alan Campbell (irlantilainen jalkapalloilija) (s. 1960), entinen irlantilainen jalkapalloilija
Alan Campbell (pappi) (s. 1949)
Alan Campbell (poliitikko) (s. 1957)
Alan Campbell (skotlantilainen jalkapalloilija) (s. 1948), entinen skotlantilainen jalkapalloilija
Alan Campbell (käsikirjoittaja) (1904–1963), käsikirjoittaja ja näyttelijä
Alan Campbell (kilpasoutaja), brittiläinen olympiatason kilpasoutaja
Alan Campbell (kirjailija)
Alan Campbell (näyttelijä) (s. 1957)
Sir Alan Campbell (diplomaatti) (1919–2007)
Allan Campbell (mikrobiologi)
Allan Campbell (poliitikko)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alan Campbell”, voi hakea sivunnimihaulla, laajalla sivunnimihaulla tai tekstihaulla.
Alain LeRoy Locke

Betsy Graves Reyneaun tekemä maalaus Lockesta.
Alain LeRoy Locke (13. syyskuuta 1885 – 9. kesäkuuta 1954) oli yhdysvaltalainen kirjailija, filosofi, opettaja ja taiteiden suosija. The Black 100 -julkaisu listasi Locken 36. merkittävimmäksi afroamerikkalaiseksi henkilöksi.milloin? Locke sai Rhodes-stipendin vuonna 1907 ja oli ensimmäinen stipendin saanut afroamerikkalainen. Hän oli vuosina 1919–1934 tapahtuneen, Harlemin renessanssiksi kutsutun kulttuurisen kuohunnan filosofinen arkkitehti.
Elämä

Locke syntyi Philadelphiassa, Pennsylvaniassa 13. syyskuuta 1886. Hänen äitinsä oli Mary Hawkins Locke (1853–1922) ja isänsä Pliny Ishmael Locke (1850–1892). Hän opiskeli Philadelphian Central High Schoolissa ja valmistui luokkansa toiseksi parhaana. Locke opiskeli Harvardin yliopistossa englantia ja filosofiaa. Hän kuului opiskelijajärjestö Phi Beta Kappaan. Locke valmistui Harvardista vuonna 1907. Hän pyrki useisiin Oxfordin yliopiston collegeihin, mutta häntä ei hyväksytty opiskelijaksi hänen rotunsa takia. Lopulta hänet hyväksyttiin opiskelijaksi Hertford Collegeen, jossa hän opiskeli vuosina 1907–1910 kirjallisuutta, filosofiaa, kreikkaa ja latinaa. Vuonna 1910 hän opiskeli filosofiaa Berliinin yliopistossa.
Locke sai paikan Englannin avustavana professorina Howardin yliopistossa, Washingtonissa. Työskennellessään Howardin yliopistossa hän liittyi Phi Beta Sigma -järjestöön. Locke palasi Harvardiin vuonna 1916 työskennelläkseen väitöskirjansa The Problem of Classification in the Theory of Valuen parissa. Työssä hän tarkastelee mielipiteiden syitä ja sosiaalisia vääristymiä ja tulee siihen johtopäätökseen, että nämä eivät ole objektiivisisesti oikein tai väärin, eivätkä näin ollen ole universaaleja periaatteita. Locke valmistui tohtoriksi vuonna 1918, minkä jälkeen hän palasi Howardin yliopistoon filosofisen tiedekunnan johtajaksi. Hän työskenteli virassa kunnes jäi eläkkeelle vuonna 1953.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Alain LeRoy Locke
Käännös suomeksi
Adagh

| Adagh Tamikrest |
| --- | --- | --- |

Studioalbumin tiedot
 Äänitetty : 21.–26. heinäkuuta 2009
 Studio : Studio Bogolan, Bamako, Mali
 Julkaistu: 22. helmikuuta 2010
 Tuottaja(t): Chris Eckman
 Tyylilaji: maailmanmusiikki
 Kesto: 42.00
 Levymerkki: Glitterhouse (GRLP 703)
Tamikrestin muut julkaisut
|   | Adagh 2010 | Toumastin 2011 |
Adagh on malilaisen Tamikrest-yhtyeen esikoisalbumi, joka julkaistiin vuonna 2010.
Kappaleet

Kaikki kappaleet Ousmane Ag Mossa.
Outamachek – 3.23
Aicha – 4.15
Amidini – 3.17
Tamiditin – 3.37
Aratane N’Adagh – 3.51
Tidite Tille – 3.51
Tahoult – 4.14
Alhoriya – 3.26
Adagh – 3.07
Adounia Mahegagh – 3.30
Toumastin – 4.23
Kokoonpano

Cheikhe Ag Tigly – basso, taustalaulu
Aghaly Ag Mohamadine – rummut, lyömäsoittimet, taustalaulu
Mossa Ag Ahmed– rytmikitara, taustalaulu
Mossa Ag Borayba – rytmikitara, taustalaulu
Ousmane Ag Mossa – laulu, soolokitara
Bassa Walette Abdamou – taustalaulu
Fatma Walette Cheikhe – taustalaulu
Chris Eckman – lyömäsoittimet (kappale: Aicha), urut (kappale: Aratane N’Adagh)
Hugo Race – slide-kitara (kappale: Toumastin)
Liinaslammi

| Liinaslammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°55′11″N, 23°32′11″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jakaman valuma-alue (35.34)
Laskuoja:  oja Kettuojaan 
Järvinumero:  35.345.1.010
Mittaustietoja
Pinnankorkeus:  165,6 m  
Rantaviiva:  1,016 km  
Pinta-ala:  2,923 ha  
Saaria:  ei saaria 
 fiLiinaslammi 
Liinaslammi  on Pirkanmaalla Ylöjärvellä Vehmaanperän kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,9 hehtaaria ja se on 300 metriä pitkä ja 250 metriä leveä. Lammella ei ole kartan mukaan saaria. Sen rantaviivan pituus on 1,0 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Sikkilänjoen yläosan valuma-alueeseen (35.345) se kuuluu. Lammen vedenpinnan korkeus on 165,6 metriä mpy.
Ljubljanan tuomiokirkko

Ljubljanan tuomiokirkko.
Ljubljanan tuomiokirkko eli Pyhän Nikolaoksen kirkko sijaitsee Slovenian pääkaupungissa Ljubljanassa. Se on rakennettu vuosina 1701–1706, mutta nykyinen kupoli valmistui kuitenkin vasta vuonna 1841. Kirkko edustaa arkkitehtoniselta tyylisuunnaltaan barokkia. Kirkon suunnitteli jesuiitta-arkkitehti Andrea Pozzo. Kirkon pronssiset ovet ovat vuodelta 1996.
Aiheesta muualla

Kuvia tai muita tiedostoja aiheesta Ljubljanan tuomiokirkko Wikimedia Commonsissa
Leena Luostarinen

Leena Estelle Luostarinen (15. toukokuuta 1949 Pori – 28. heinäkuuta 2013 Helsinki) oli suomalainen taidemaalari.
Taiteellinen tuotanto

Luostarisen maalausten aihepiiri ja toteutus välittävät taiteilijan omia tunnetiloja ja kokemusmaailmaa. Hänen tuotantonsa edustaa persoonallisella tavalla yleiseurooppalaista ekspressionismia. Luostarisen ensinäyttely oli 1973 Helsingissä. Luostarinen erottui yhdessä Marika Mäkelän kanssa 1970-luvun lopulla Suomen maalaustaiteen valtavirrasta poikkeavilla, uusekspressionistisilla maalauksillaan, joita voidaan osin luonnehtia myös postmoderneiksi. Luostarisen maalaukset eivät esitä suoraa tarinaa, vaan keskeisimpinä elementteinä ovat tila ja tunnelma. Hänen maalauksissa käsittelemistään aiheista tunnetuimpiin kuuluvat suurikokoiset, uljasprofiiliset, lepäävät kissaeläimet. Muita aiheita ovat iibislinnut, sfinksit ja kukat.
Luostarinen oli Helsingin juhlaviikkojen Vuoden taiteilija 1988. Hän toimi myös maalauksen professorina Kuvataideakatemiassa.
Palkinnot ja tunnustukset

1973 Valtion taiteilijapalkinto
1974 Nuorten näyttelyn dukaattipalkinto
1981 Suomen Taiteilijaseuran palkinto
1985–1986 Fulbright-stipendi
1988 Vuoden Taiteilija, Helsingin juhlaviikot
1995 Pro Finlandia -mitali
1995 Valtion 15-vuotisapuraha
2013 Valtion taiteilijaeläke
Hautamuistomerkki

Luostarinen kuoli vuonna 2013 sairauteen. Leena Luostarisen hautamuistomerkki, joka on Matti Peltokankaan suunnittelema, valmistui Hietaniemen hautausmaalle vuonna 2018. Muistomerkki on pronssiveistos, joka lepää hautakiven päällä ja esittää lepäävää kissaeläintä.  Muistomerkki sijaitsee Hietaniemen hautausmaan uudella alueella kappelin läheisyydessä, korttelissa 12, rivi 7, paikka 374.
Aiheesta muualla

Timo Valjakka: Leena Luostarinen (Leena Luostarisen muistokirjoitus) Helsingin Sanomat.  30.7.2013. Muistot:  Sanoma company. Arkistoitu 31.8.2013. Viitattu 30.7.2013.
Irmeli Kangaspunta: Taidemaalari Leena Luostarinen on kuollut Yle, Uutiset, Kulttuuri.  29.7.2013. Oy Yle Ab. Viitattu 31.7.2013.
Otso Kantokorpi: Julkaistua 436: Taidemaalari Leena Luostarinen on kuollut (kirjoittajan blogi) Alaston kriitikko.  30.7.2013. ESV-Paikallismediat Oy. Viitattu 31.7.2013.
Matti Peltokankaan Leena Luostarisen hautamuistomerkki.
Liinankijärvi

| Liinankijärvi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°34′40″N, 24°37′44″E
Vesistöalue ja valuma-alueen tietoja
Laskujoki:  uoma Vietoseen 
Järvinumero:  67.961.1.006
Mittaustietoja
Pinnankorkeus:  91,8 m  
Rantaviiva:  2,768 km  
Pinta-ala:  45,467 ha  
Saaria:  ei saaria 
 fiLiinankijärvi 
Liinankijärvi  on Lapissa Ylitorniolla Raanujärven kylän lähellä sijaitseva järvi.
Maantietoa

Järven pinta-ala on 45 hehtaaria, se on 950 metriä pitkä ja 750 metriä leveä. Järvellä ei ole kartan mukaan saaria. Sen rantaviivan pituus on 2,8 kilometriä.
Säännöstely

Järven vedenpinnan korkeus on 91,8 metriä mpy. Järvi on myös säännöstelty, jolloin sen vedenpinnan korkeuden tulee pysyä korkeusarvojen 90,00 ja 93,00 välissä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Iso-Vietosen–Raanujärven alueella (67.96), jonka Iso-Vietosen alueeseen (67.961) se kuuluu. Järven vedenpinnan korkeus on 91,8 metriä mpy.
Adele Anthony

| Adele Anthony> Henkilötiedot |
| --- | --- |
Syntynyt: 1. lokakuuta 1970 (ikä 54) Tasmania
Kansalaisuus:  Australia
Ammatti:  viulisti
Puoliso:  Gil Shaham
Muusikko
Soittimet:  viulu
Levy-yhtiöt:  Naxos
  [ Muokkaa Wikidatassa ] [ ohje ]  
Adele Anthony (s. 1. lokakuuta 1970[lähde? ]) on australialainen viulisti. Hän syntyi Tasmaniassa ja aloitti viulunsoiton 2½-vuotiaana. Hän esiintyi ensimmäistä kertaa Adelaiden sinfoniaorkesterin kanssa vuonna 1983. Hän opiskeli vuoteen 1987 saakka Adelaidessa Beryl Kimberin johdolla, jonka jälkeen hänet hyväksyttiin Juilliard Schooliin.
Anthony voitti vuonna 1996 kansainvälisen Carl Nielsen -musiikkikilpailun Tanskassa.
Anthony on levyttänyt Naxokselle ja asuu tällä hetkellä New Yorkissa miehensä, Gil Shahamin, ja lastensa kanssa. Anthonyn viulu on Stradivarius vuodelta 1728.
Aiheesta muualla

Bard College Conservatory of Music Appoints Highly Acclaimed Violinists Gil Shaham and Adele Anthony to Faculty Bard College Conservatory.  8.12.2020. Viitattu 27.7.2021. (englanniksi)
Alan Chesney

| Mitalit> Maa:   Uusi-Seelanti.Miesten maahockey. Olympialaiset  | Mitalit> Maa:   Uusi-Seelanti.Miesten maahockey. Olympialaiset  | Mitalit> Maa:   Uusi-Seelanti.Miesten maahockey. Olympialaiset  | Maa:   Uusi-Seelanti> Miesten maahockey. |
| --- | --- | --- | --- |
|  Kultaa | Montreal 1976 | joukkuekilpailu |  |
Alan Malcolm Chesney (s. 28. huhtikuuta 1949 Christchurch) on uusiseelantilainen entinen maahockeypelaaja ja olympiavoittaja. Hän kilpaili vuoden 1976 kesäolympialaisissa Montrealissa ja kuului siellä lajissa kultaa voittaneeseen joukkueeseen.
Ahjon liikerakennus

Ahjon liikerakennuksen funkkispääty.
Ahjon liikerakennus tai Ahjon talo on vuonna 1935 Hyvinkään keskustaan valmistunut funkkistyyliä edustava suojeltu liikerakennus. Se sijaitsee osoitteessa Hämeenkatu 2 Hyvinkään ydinkeskustassa myöhemmin valmistunutta Jussintorin liikerakennusta vastapäätä. Rakennuksessa toimi tiettävästi Suomen ensimmäinen Helsingin ulkopuolella sijainnut tavaratalo. Rakennuksen suunnitteli arkkitehti Georg Jägerroos ja se suunniteltiin osuusliike Ahjolle, josta sen nimi juontuu. Rakennusta laajennettiin 1950-luvulla ja sen 1920-luvun klassismia edustanut Heikki Siikosen suunnittelema osa purettiin vuonna 1991. Rakennuksen torniosa on vuodelta 1957.
Ahjon talossa toimii nykyään hotelli ja ravintoloita. Rakennus tunnetaan paikallisesti erityisesti tanssiravintola Hopealyhdystä. Sen mukaan on nimetty viereinen Ahjonkatu. Ahjon talon sisällä on Mauno Mattilan suunnittelema reliefi Ahjo vuodelta 1974.
Abu Dhabin Grand Prix 2023

|  Abu Dhabin Grand Prix 2023  |
| --- | --- |
 22. osakilpailu 22 osakilpailusta kaudella 2023. 

Päivämäärä:  26. marraskuuta 2023
Rata:  Yas Marina Circuit
Sijainti:  Yas Island, Abu Dhabi, Yhdistyneet arabiemiirikunnat
Ratatyyppi:  Osittainen katurata
Radan pituus:  5,281 km
Kilpailun pituus:  58 kierrosta, 306,183 km
Sää:   Selkeä
Paalupaikka
Kuljettaja:   Max Verstappen   (Red Bull Racing-Honda RBPT)
Paaluaika:  1.23,445
Palkintokoroke
Voittaja:   Max Verstappen   (Red Bull Racing-Honda RBPT)
Toinen:   Charles Leclerc   (Ferrari)
Kolmas:   George Russell   (Mercedes)
Nopein kierros
Kuljettaja:   Max Verstappen   (Red Bull Racing-Honda RBPT)
Kierrosaika:  1.26,993 (kierroksella 45)
Abu Dhabin Grand Prix 2023 (virallisesti Formula 1 Etihad Airways Abu Dhabi Grand Prix 2023) oli Formula 1 -kauden 2023 22. ja viimeinen osakilpailu, joka ajettiin 26. marraskuuta Yas Marinan moottoriradalla Abu Dhabissa.
Vapaat harjoitukset

Ensimmäisten vapaiden harjoitusten nopein oli Mercedeksen George Russell ennen Aston Martinin testikuljettajaa Felipe Drugovichia ja AlphaTaurin Daniel Ricciardoa.
Ferrarin Charles Leclerc oli toisten vapaiden harjoitusten nopein, McLarenin Lando Norris toinen ja Red Bullin Max Verstappen kolmas.
Russell oli kolmansien vapaiden harjoitusten nopein, McLarenin Norris oli toinen ja Oscar Piastri kolmas.
Aika-ajot

Verstappen ajoi paalupaikalle, Leclerc oli toinen ja Piastri kolmas.
Kilpailu

Verstappen ajoi kilpailun voittoon, Leclerc oli toinen ja Russell kolmas.
Tulokset > Aika-ajot

| Sija | Nro | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 1 | Max Verstappen | Red Bull Racing-Honda RBPT | 1:24.160 | 1:23.740 | 1:23.445 | 1 |
| 2 | 16 | Charles Leclerc | Ferrari | 1:24.459 | 1:23.969 | 1:23.584 | 2 |
| 3 | 81 | Oscar Piastri | McLaren-Mercedes | 1:24.487 | 1:24.278 | 1:23.782 | 3 |
| 4 | 63 | George Russell | Mercedes | 1:24.337 | 1:24.013 | 1:23.788 | 4 |
| 5 | 4 | Lando Norris | McLaren-Mercedes | 1:24.368 | 1:23.920 | 1:23.816 | 5 |
| 6 | 22 | Yuki Tsunoda | AlphaTauri-Honda RBPT | 1:24.286 | 1:24.207 | 1:23.969 | 6 |
| 7 | 14 | Fernando Alonso | Aston Martin Aramco-Mercedes | 1:24.501 | 1:24.131 | 1:24.084 | 7 |
| 8 | 27 | Nico Hülkenberg | Haas-Ferrari | 1:24.425 | 1:24.213 | 1:24.108 | 8 |
| 9 | 11 | Sergio Pérez | Red Bull Racing-Honda RBPT | 1:24.209 | 1:24.116 | 1:24.171 | 9 |
| 10 | 10 | Pierre Gasly | Alpine-Renault | 1:24.600 | 1:24.078 | 1:24.548 | 10 |
| 11 | 44 | Lewis Hamilton | Mercedes | 1:24.437 | 1:24.359 |  | 11 |
| 12 | 31 | Esteban Ocon | Alpine-Renault | 1:24.565 | 1:24.391 |  | 12 |
| 13 | 18 | Lance Stroll | Aston Martin Aramco-Mercedes | 1:24.405 | 1:24.422 |  | 13 |
| 14 | 23 | Alexander Albon | Williams-Mercedes | 1:24.298 | 1:24.439 |  | 14 |
| 15 | 3 | Daniel Ricciardo | AlphaTauri-Honda RBPT | 1:24.461 | 1:24.442 |  | 15 |
| 16 | 55 | Carlos Sainz Jr. | Ferrari | 1:24.738 |  |  | 16 |
| 17 | 20 | Kevin Magnussen | Haas-Ferrari | 1:24.764 |  |  | 17 |
| 18 | 77 | Valtteri Bottas | Alfa Romeo-Ferrari | 1:24.788 |  |  | 18 |
| 19 | 24 | Zhou Guanyu | Alfa Romeo-Ferrari | 1:25.159 |  |  | 19 |
| — | 2 | Logan Sargeant | Williams-Mercedes | Ei aikaa |  |  | 20 |
107 % aika: 1.30,051
Lähde:
Alan Burgoyne

Alan Hughes Burgoyne (30. syyskuuta 1880 – 26. huhtikuuta 1929) oli brittiläinen kirjailija, poliitikko ja sotilas.
Burgoyne kirjoitti teoksia sodankäynnistä, muun muassa sukellusveneistä, ja matkusteli paljon. Vuonna 1903 hänet pidätettiin erehdyksessä vakoojana venäläisten hallitsemassa Port Arthurin kaupungissa Kiinassa. Vuonna 1905 häneltä julkaistiin yhdessä W. Laird Clovesin kanssa teos Trafalgar Re-Fought, jossa Trafalgarin taistelu on sijoitettu sata vuotta myöhemmäksi. Burgoynen vuoden 1908 invaasioromaanissa The War Inevitable puolestaan Japanin laivasto kiertää maapallon ympäri tullakseen Englannin avuksi sodassa Saksaa vastaan. Teos herätti laajaa keskustelua. Hänen vuonna 1911 Pearson’s Magazine -lehdessä julkaistu kertomuksensa ”The Death Dive: The Story of the World's Last Naval Battle” puolestaan kuvaa brittiläistä lentäjää, joka suorittaa lentokoneellaan itsemurhaiskun Saksan laivaston lippulaivaa vastaan.
Burgoyne valittiin alahuoneen jäseneksi tammikuun 1910 vaaleissa North Kensingtonin vaalipiiristä. Hän säilytti paikkansa marraskuuhun 1922 asti.
Ensimmäisessä maailmansodassa kapteeniksi ylennyt Burgoyne rekrytoi vaalipiiristään 116 miestä palvelukseen. Hän palveli sodan aikana länsirintamalla, Italian rintamalla, Palestiinassa ja Intiassa ja yleni sen aikana everstiluutnantiksi.
Jätettyään North Kensingtonin paikkansa alahuoneessa Burgoyne pääsi uudelleen alahuoneen jäseneksi Aylesburyn vaalipiiristä lokakuussa 1924. Hän oli edelleen Aylesburyn edustaja, kun hän kuoli 26. huhtikuuta 1929.
Ljubljanica

| Ljubljanica |
| --- | --- |
 Ljubljanicaa Ljubljanassa
Alkulähde:  Retovje, Ljubija, Bistra
Laskupaikka:  Podgrad  46.076°N, 14.649°E
Maat:   Slovenia
Pituus:  41 km
Alkulähteen korkeus:  300 m
Virtaama:  25 m³/s
Valuma-alue:  1 860 km²

Ljubljanica on joki Sloveniassa. Se on Savajoen sivujoki ja noin 41 kilometriä pitkä. Slovenian pääkaupunki Ljubljana sijaitsee Ljubljanican varrella. Joen valuma-alue on noin 1 860 neliökilometrin suuruinen. Ljubljanican sivujokia ovat Gradaščica, Iška ja Pivka.